Source: http://www.ulclegal.com/sk/bulletin-pro-bono/ine/5450-zakon-o-europskom-prikaze-na-zablokovanie-uctov
Timestamp: 2018-01-19 15:38:45+00:00

Document:
Zákon o európskom príkaze na zablokovanie účtov - Advokátska kancelária Čarnogurský ULC
Bulletin PRO BONO
sme Vašou silnou stránkou
Podnikatelia Banky, finančné inštitúcie Služby Export, Import Iné Verejná správa Archív
Vyber vydanie PRO BONO
06/2017 04/2017 03/2017 04/2016 03/2016 02/2016 01/2016 12/2015 11/2015 10/2015 09/2015 08/2015 07/2015 06/2015 05/2015 04/2015 03/2015 02/2015 01/2015 12/2014 11/2014 10/2014 09/2014 08/2014 07/2014 06/2014 05/2014 04/2014 03/2014 02/2014 01/2014 12/2013 11/2013 10/2013 09/2013 08/2013 07/2013 06/2013 05/2013 04/2013 03/2013 02/2013 01/2013 12/2012 11/2012 10/2012 09/2012 08/2012 07/2012 06/2012 05/2012 04/2012 03/2012 02/2012 01/2012 12/2011 11/2011 10/2011 09/2011 08/2011 07/2011 06/2011 05/2011 04/2011 03/2011 02/2011 01/2011 12/2010 11/2010 10/2010 09/2010 08/2010 07/2010 06/2010 05/2010 04/2010 03/2010 02/2010 01/2010 12/2009 11/2009 10/2009 09/2009 08/2009 07/2009 06/2009 05/2009 04/2009 03/2009 02/2009 01/2009 12/2008 11/2008 10/2008 09/2008 08/2008 07/2008 06/2008 05/2008 04/2008 03/2008 02/2008 01/2008 12/2007 11/2007 10/2007 09/2007 08/2007 07/2007 06/2007 05/2007 04/2007 03/2007 02/2007 01/2007 12/2006 11/2006 10/2006 09/2006 08/2006 07/2006 06/2006 05/2006 04/2006 03/2006 02/2006 01/2006 12/2005 11/2005 10/2005 09/2005
Bulletin Čarnogurský ULC PRO BONO je venovaný novoprijatým právnym úpravám a rôznym aktuálnym právnym otázkam. Vychádza raz mesačne a je zadarmo.
»	Stiahnuť » ULC PRO BONO 06_2017
»	Stiahnuť » ULC PRO BONO 04_2017
»	Stiahnuť » ULC PRO BONO 04_2016
»	Stiahnuť » ULC PRO BONO 03_2016
»	Stiahnuť » ULC PRO BONO 02_2016
Pre korektné zobrazenie PDF kliknite na linku pravým tlačítkom, zvoľte možnosť "Uložiť cieľ odkazu ako..." a otvorte PDF súbor priamo z Vášho disku.
Home » Bulletin PRO BONO » Iné
Zákon o európskom príkaze na zablokovanie účtov
Vydanie: PRO BONO 04/2017
Dňa 1. Februára 2017 Národná rada SR schválila úplne nový zákon o európskom príkaze na zablokovanie účtov. Novým zákonom ide o zabezpečenie riadnej aplikácie nariadenia Európskeho parlamentu a Rady (EÚ) č. 655/2014 z 15. mája 2014 o zavedení konania týkajúceho sa európskeho príkazu na zablokovanie účtov s cieľom uľahčiť cezhraničné vymáhanie pohľadávok v občianskych a obchodných veciach (Ú. v. EÚ L 189, 27.6.2014, s. 59 - 92) (ďalej len „nariadenie"). Do právneho poriadku sa zavádza úprava nevyhnutná pre riadnu aplikáciu nariadenia.
Ako uvádza dôvodová správa k novému zákonu, v členských štátoch Európskej únie v súčasnosti existujú vnútroštátne konania o vydanie ochranných, predbežných alebo zabezpečovacích opatrení (napr. aj príkazy na zablokovanie účtov), ale podmienky na vydanie takýchto opatrení a efektívnosť ich vykonávania sa značne líšia. Nariadením a novým zákonom sa preto zavádza nové konanie umožňujúce v cezhraničných prípadoch účinne a urýchlene zablokovať finančné prostriedky vedené na bankových účtoch v rôznych členských štátoch.
Konanie upravené nariadením poskytuje veriteľovi možnosť dosiahnuť vydanie ochranného opatrenia vo forme európskeho príkazu na zablokovanie účtov, ktorým sa zabráni prevodu alebo vybratiu finančných prostriedkov, ktoré má jeho dlžník v držbe na bankovom účte vedenom v členskom štáte, ak hrozí, že bez takéhoto opatrenia bude následné vymáhanie jeho pohľadávky, resp. nároku voči dlžníkovi zmarené alebo podstatne sťažené.
Európsky príkaz na zablokovanie účtov (ďalej len „príkaz na zablokovanie") je neodkladné opatrenie. Na konanie o príkaze na zablokovanie sa primerane použijú ustanovenia Civilného sporového poriadku o neodkladných opatreniach, ak nie je ustanovené inak.
Na konanie o návrhu na vydanie príkazu na zablokovanie je príslušný všeobecný súd osoby, proti ktorej návrh na vydanie príkazu na zablokovanie smeruje. Na vykonanie príkazu na zablokovanie vydaného v Slovenskej republike je príslušný súd, ktorý príkaz na zablokovanie vydal.
Okresný súd Banská Bystrica je príslušný (1) ak nie je možné určiť všeobecný súd osoby, proti ktorej návrh smeruje, (2) na vykonanie príkazu na zablokovanie vydaného v inom členskom štáte Európskej únie, (3) na zrušenie alebo obmedzenie výkonu príkazu na zablokovanie nariadeného na území Slovenskej republiky, ak ide o príkaz na zablokovanie vydaný v inom členskom štáte Európskej únie, (4) na doručenie písomností osobe, proti ktorej sa vykonal príkaz na zablokovanie vydaný v inom členskom štáte Európskej únie bydlisko alebo sídlo na území Slovenskej republiky.
Informačným orgánom je Okresný súd Banská Bystrica.
Ak sa podľa Civilného sporového poriadku skladá zábezpeka, súd rozhodne o zábezpeke vo výške najmenej jednej tretiny sumy, ktorá sa má zablokovať, forme a lehote, v ktorej je potrebné zábezpeku zložiť, ktorá nemôže byť kratšia ako 15 dní. Súd navrhovateľovi zároveň oznámi údaje potrebné na zloženie zábezpeky.
Zábezpeka sa skladá v peniazoch; zloženie peňazí možno nahradiť bankovou zárukou alebo neodvolateľným akreditívom v prospech osoby, proti ktorej návrh na vydanie príkazu na zablokovanie smeruje.
Ak odpadol dôvod pre zloženie zábezpeky, súd, ktorý jej zloženie nariadil, na žiadosť navrhovateľa určí primeranú lehotu, v ktorej sa osoba, proti ktorej sa vykonal príkaz na zablokovanie vyjadrila či súhlasí s vrátením zábezpeky navrhovateľovi, inak aby poskytla súdu dôkaz, že prebieha konanie o náhradu škody spôsobenej príkazom na zablokovanie.
Po uplynutí primeranej lehoty súd nariadi vrátenie zábezpeky; to neplatí, ak sa preukáže, že prebieha konanie o náhrade škody spôsobenej príkazom na zablokovanie.
Ak po vydaní uznesenia, ktorým bol zamietnutý návrh na vrátenie zábezpeky, dôjde k zmene skutkových okolností významných pre rozhodnutie, nezakladá právoplatné rozhodnutie, ktorým bol zamietnutý návrh na vrátenie zábezpeky, prekážku rozhodnutej veci.
Upravuje sa tiež postup pri získavaní a poskytovaní informácií o účtoch dlžníka. Po dožiadaní doručenom informačnému orgánu, tento zašle dopyt prostredníctvom systému, ktorý prevádzkuje záujmové združenie bánk, a prostredníctvom tohto systému bude informačnému orgánu sprístupnená informácia o tom, či niektorá z bánk vedie účet v prospech dlžníka a príslušné údaje.
Banky a pobočky zahraničných bánk sú povinné poskytnúť informačnému orgánu súčinnosť.
Ak sú splnené podmienky na vydanie príkazu na zablokovanie, súd ho vydá vo forme podľa osobitného predpisu; inak návrh sčasti alebo celkom uznesením zamietne.
Rozhodnutie o návrhu na vydanie príkazu na zablokovanie sa doručí navrhovateľovi.
Ak sa má príkaz na zablokovanie vykonať v inom členskom štáte Európskej únie, súd, ktorý príkaz na zablokovanie vydal, doručí navrhovateľovi príslušné tlačivá podľa osobitného predpisu na podanie návrhu na výkon príkazu na zablokovanie.
Ako uvádza dôvodová správa, tlačivo, na ktorom sa vydáva príkaz na zablokovanie pozostáva z (1) časti A určenej veriteľovi, dlžníkovi a banke a (2) z časti B určenej veriteľovi a dlžníkovi, ktorá obsahuje opis predmetu konania a dôvodov pre vydanie príkazu, teda informácie, ktoré nie sú určené banke.
V prípade, že ide o blokovanie účtov vo viacerých bankách, tlačivo A sa pri vydávaní príkazu vypracúva pre každú banku osobitne. V závislosti od toho, v ktorom členskom štáte sa má príkaz vykonať súd vydávajúci príkaz použije príslušnú jazykovú mutáciu tlačiva, ktorou sa zabezpečí „preklad" rozhodnutia. Písomnosti, ktoré sa majú doručiť dlžníkovi a neboli vyhotovené v požadovanom jazyku, je potrebné preložiť. Preklad vyhotoví súdny prekladateľ („osoba oprávnená na preklady") z niektorého členského štátu.
Súd vydá rozhodnutie o vydaní príkazu/vyzve veriteľa na zloženie zábezpeky (1) do 10 pracovných dní od podania návrhu, ak nedošlo k rozhodnutiu vo veci samej, (2) do 5 pracovných dní od podania návrhu, ak bolo rozhodnuté vo veci samej, (3) do 5 pracovných dní od vykonania výsluchu veriteľa/svedka, ak to bolo potrebné.
Príkaz na zablokovanie sa vykoná (1) na návrh veriteľa alebo súdu, ktorý príkaz vydal, ak ide o príkaz na zablokovanie vydaný v inom členskom štáte Európskej únie, (2) aj bez návrhu, ak ide o príkaz vydaný v Slovenskej republike, ktorý sa má vykonať v Slovenskej republike; konanie sa považuje za začaté dňom vydania príkazu na zablokovanie.
Súd nariadi banke, ktorá vedie účet osoby, proti ktorej príkaz na zablokovanie smeruje, aby zablokovala sumu peňažných prostriedkov do výšky uvedenej v príkaze na zablokovanie z účtu tejto osoby a neumožnila tejto osobe s peňažnými prostriedkami do tejto výšky nakladať.
Zo zablokovania sú vylúčené peňažné prostriedky (1) na účtoch, ktoré patria osobám, na ktorých majetok nemôže byť vedená exekúcia, (2) na účtoch, na ktoré nemôže byť vedená exekúcia, (3) na účte, ktoré nepodliehajú exekúcii.
Poradie pre výkon príkazov na zablokovanie týkajúcich sa toho istého účtu vedeného v banke sa spravuje dňom, keď sa banke doručil príkaz na zablokovanie. Niekoľko príkazov na zablokovanie doručených v ten istý deň má rovnaké poradie. Ak nestačia prostriedky na účte povinného na zablokovanie všetkých súm uvedených v príkazoch, zablokujú sa pomerne.
Výkon príkazu na zablokovanie nemá odkladný účinok na výkon exekúcie ani nezakladá právo na prednostné uspokojenie sa zo zablokovanej sumy.
Na prijatie žiadosti navrhovateľa je príslušný súd, ktorý nariadil výkon príkazu na zablokovanie. Súd, ktorý nariadil výkon príkazu môže aj bez návrhu zrušiť alebo obmedziť blokovanie účtu alebo účtov, ak sa na jednom alebo viacerých účtoch zablokovala vyššia suma ako sa mala podľa príkazu na zablokovanie zablokovať.
Ak má osoba, proti ktorej sa vykonal príkaz na zablokovanie vydaný v Slovenskej republike bydlisko alebo sídlo na území Slovenskej republiky, písomnosti doručí tejto osobe súd, ktorý vydal príkaz na zablokovanie.
V súvislosti s prijatím nového zákona sa sprievodne novelizoval zákon č. 71/1992 Zb. o súdnych poplatkoch a poplatku za výpis z registra trestov v platnom znení.
Nový zákon o európskom príkaze na zablokovanie účtov nadobudol účinnosť dňa 1. apríla 2017.
Pobočky Čarnogurský ULC Law Firm
Tvarožkova 5, P.O.Box 21
814 99 Bratislava 1, Slovensko
Tel.: +421-2-5720 1717
Fax: +421-2-5720 1777
Skype: ulcbratislava
E-mail: office@ulclegal.com
Brescia - Taliansko
Via Val Giudicarie 4
251 23 Brescia, Taliansko
Tel.: +39-030–307 313
Fax: +39-030–307 313
Skype: ulcbrescia
E-mail: brescia@ulclegal.com
Kyjev - Ukrajina
172 Gorkogo Str., Suite 1316
031 50 Kyjev, Ukrajina
Tel.: +380-44-361 3021
Skype: ulckyiv
E-mail: kyiv@ulclegal.com
© 2008-2018 Čarnogurský ULC. All Rights Reserved. I Mapa stránky I Informácie podľa zákona č.136/2010 Z. z. Powered by Cyclone3 XUL CMS of Comsultia

References: súd 
 súd 
 súd 
 súd 
 súd 
 Súd 
 súd 
 súd 
 súd 

Súd 

Súd